聚占筮之，曰：及壮年辉德色于四海，发威光于万方之奇异也。故不出十年之中，而诛不义、立有功，平定海内。异邦遐陬向风者，忽出乡国远泛沧海，冠盖相望结辙于道，争先而服从矣。朝鲜国者，自往代于本朝有牛耳盟；久背其约。况又，予欲征「大明」之日，有反谋。此故，命诸将伐之。国王出奔，国城付一炬也。闻事已急，「大明」出数十万援兵；虽及战鬪，终依「不得其利」，来「勅使」于本邦肥之前州，而乞降。繇之筑数十箇城营，收兵于朝鲜域中「庆尚道」，而屡决真伪也。如南蛮琉球者，年年献土宜，海陆通舟车，而仰予德光。其国未入幕中，不逞之罪弥天